[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 18.9.2008

COM(2008) 548 окончателен

2006/0304 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, точка в) от Договора за ЕО, относно измененията от страна на Европейския парламент на общата позиция на Съвета, отнасяща се до предложението за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за изменение на Директива 2003/87/ЕО с цел включване на авиационни дейности в схемата за търговия с квоти за емисии на парникови газове в рамките на Общността

ЗА ИЗМЕНЕНИЕ НА ПРЕДЛОЖЕНИЕТО НА КОМИСИЯТА съгласно член 250, параграф 2 от Договора за ЕО

2006/0304 (COD)

СТАНОВИЩЕ НА КОМИСИЯТА в съответствие с член 251, параграф 2, трета алинея, точка в) от Договора за ЕО, относно измененията от страна на Европейския парламент на общата позиция на Съвета, отнасяща се до предложението за

ДИРЕКТИВА НА ЕВРОПЕЙСКИЯ ПАРЛАМЕНТ И НА СЪВЕТА за изменение на Директива 2003/87/ЕО с цел включване на авиационни дейности в схемата за търговия с квоти за емисии на парникови газове в рамките на Общността

(Текст от значение за ЕИП)

1. Контекст

Процедура

На 20 декември 2006 г. Комисията представи на Европейския парламент и на Съвета предложение за директива с цел включване на авиационни дейности в схемата за търговия с емисии в рамките на ЕС, която да бъде приета по процедурата за съвместно вземане на решения съгласно член 251 от Договора за ЕО.

Европейският икономически и социален комитет даде становището си на 31 май 2007 г.

Комитетът на регионите даде становището си на 10 октомври 2007 г.

Европейският парламент прие позицията си на първо четене на 13 ноември 2007 г.

Съветът прие общата си позиция на 18 април 2008 г.

Европейският парламент прие позицията си на второ четене на 8 юли 2008 г.

2. Цел на предложението на Комисията

Целта на предложението на Комисията е да се вземат мерки срещу растящото въздействие на авиацията върху климата, като се включи авиацията в схемата на Общността за търговия с емисии. То е част от всестранен подход за намаляване на въздействието на авиацията върху промяната на климата, както се посочва в документ СОМ (2005)459 окончателен от 27 септември 2005 г.

3. Коментар на Комисията

3.1 Общ коментар

На пленарната си сесия на 8 юли 2008 г. Европейският парламент прие компромисен пакет от 30 изменения, който бе съгласуван със Съвета с оглед да бъде постигнато споразумение на второ четене.

Тези основни изменения се отнасят до:

- общото количество на квотите, които следва да се разпределят за авиационния сектор;

- процентът на квотите за разпределяне чрез търг;

- използването на постъпленията, генерирани от разпределянето на квотите чрез търг;

- функционирането на специалния резерв за бързо разрастващи се оператори;

- графикът и съдържанието на прегледа на разпоредбите на директивата; и

- изключенията от схемата, включително освобождаването съгласно клаузата de minimis.

Комисията приема всички тези изменения, тъй като те съответстват на общата цел и на основните характеристики на предложението. Комисията взема предвид споразумението между Съвета и Европейския парламент относно възможността за увеличаване на равнищата на разпределяне на квоти чрез търг от 2013 г. в контекста на прегледа на схемата за търговия с емисии, като позицията на Комисията е изложена в COM(2008)16. Комисията продължава да отстоява позицията си, че делът на разпределяните чрез търг квоти в авиационния сектор през 2013 г. следва да бъде 20 %.

3.2 Изменено предложение

В съответствие с член 250, параграф 2 от Договора за ЕО, Комисията изменя предложението си по гореописания начин.